[{"text_idx": "#000001", "text": "28.-30. septembrini toimub Tartus esmakordselt laste- ja noortekirjanduse festival, mis pakub kirjanduslikke konkursse, kohtumisi kirjanikega, kirjanduslikke retki ning mitmesuguseid muid su\u0308ndmusi nii lastele, noortele, peredele kui ka laste- ja noortekirjandusest huvituvatele ta\u0308iskasvanutele."}, {"text_idx": "#000002", "text": "Raamatuhuvi ja lugemisharjumuse su\u0308vendamine laste ja noorte seas on u\u0308ks Tartu kui UNESCO kirjanduslinna keskseid eesma\u0308rke, lapsi ja noori kaasa haarava raamatu- ja lugemiskeskse o\u0303hkkonna loomine ning laste- ja noortekirjanduse esileto\u0303stmine uue festivali algatamisega on seega kirjanduslinna tegevustes oluline samm. Seda enam, et niisugust, just lastele ja noortele mo\u0303eldud kirjandusfestivali Eestis veel pole."}, {"text_idx": "#000003", "text": "Festivalil astuvad u\u0308les laste- ja noortekirjanikud nii Eestist kui ka teistest maadest, teiste seas Astrid Lindgreni loomingu pikaajaline uurija ning raamatu \u201eKasutad ebatavalisi so\u0303nu ... Astrid Lindgreni keel\u201c autor Lena To\u0308rnqvist, samuti soome lastekirjanik Linda Liukas, kelle sulest ilmunud lastele mo\u0303eldud programmeerimisraamatut \u201eTere, Ruby! Programmeerimisseiklused\u201c (ilmunud eesti keeles 2016) on juba to\u0303lgitud enam kui kaheku\u0308mnesse keelde. Ta\u0308navu ilmus eestikeelses to\u0303lkes ka teine Ruby-raamat, \u201eTere, Ruby! Teekond arvuti sisemusse\u201c. Eesti kirjanikest on festivalile oodata Aidi Vallikut, Ilmar Tomuskit, Heiki Vilepit, ta\u0308navuse lastekirjanduse preemia laureaati Reeli Reinausi ning mitmeid teisi."}, {"text_idx": "#000004", "text": "Kirjanike esinemiste ko\u0303rval leidub ka niisuguseid su\u0308ndmusi, kus astuvad u\u0308les lapsed ja noored ise \u2013 toimub nii koolio\u0303pilaste luulepro\u0303mmu Tartu ja Tartumaa voor kui ka uudiskirjandusele keskenduv su\u0308ndmus, kus teoseid tutvustavad koolinoored. Lapsed ja noored on oodatud osa vo\u0303tma ka kahest konkursist \u2013 festivali nimekonkurss, kuhu oma ideid vo\u0303ivad pakkuda ko\u0303ik huvilised, ning Tartu-teemalistele lu\u0308hivormidele keskenduv omaloomingukonkurss, kus po\u0303hikooli- ja gu\u0308mnaasiumio\u0303pilased saavad osaleda haikude, teemantluuletuste vo\u0303i miniatuuridega."}]